Accaremmia 'e belle arte (Napule)

L'Accaremmia 'e Belle Arte 'e Napule è n'istituto 'e furmazione superiore pe 'o sturio de arte visive ca se trova a Napule.

 Storia 
'Int'ô 1752, Carlo III 'e Burbone istituette 'a Riale Accaremmia do Desegno. Sede 'e ll'Accaremmia era San Carlo ê Murtelle. Fuje spustata primma ô Regio Palazzo de Sturie e po' â sede da suje 'e mmo 'e via Custantenobbule (1864) ncopp'ô luoco de viecchie ffosse do rano 'int'ô viecchio cunvento 'e San Giuanni a Custantenobbule rifatto ra Enrico Alvino. 'E fateche a ebbero luoco pe potè ospitare ll'Accaremmia si nzertavano 'into nu piano 'e ntravento urbanisteco voto a reorganizzà ll'area do Museo Archeologeco, da Galleria Prencepe 'e Napule e 'e via Port'Alba. Po', nzieme ô Conservatorio 'e San Pietro a Majella, ô già allicurdato Museo e ô Triato Bellini, ll'area era destinata a addiventà ancor cchiù nu "polo de arte".

'O cumpresso fuje duramente vattuto de pummardamiente durante 'a Siconda uerra munniale e ll'Accaremmia nzerraje 'e vattente nfì ô 1942. Quanno rearapette, ll'organizzazione suja rummanava ancurata ê canone da Reforma Jentile e zò tuzzava forte forte cu 'o rinnuvamento da suggità taliana. Po' ê fatte do Sissantòtto ll'attività 'e ll'Accaremmia venette nuovamente spezzata. 'Int'ê anne '80 ll'Accaremmia è stata reorganizzata cu 'o quateno 'e rennerla protagonista da vita culturale da cità e do Miezzojuorno, a partì 'a n'accommeto a zeffunno assaje.

 Attività didattica 
'Int'ê tiempe 'e ogge, ll'Accaremmia offre chiste nnerizze furmative, da durata 'e cinche anne (3+2):

 Curzo 'e Decorazione
 Curzo 'e Grafica
 Curzo 'e Pittura
 Curzo 'e Restauro
 Curzo 'e Scenografia
 Curzo 'e Scultura

A chiste va accunciato 'o "Curzo spremmientale 'e Diploma quinquennale 'n cunzervazione e restauro de opere d'arte muderne e cuntemporanee".

 Raccolte 
Ll'Accaremmia è pure sede 'e na librarìa, 'e na gipsoteca e 'e na quatraria. Chest'urdema ha depinte appartenente a deverze ebbroche sturice. A nu nucleo 'e 28 quatre cchiù viecchie (XVI - XVIII seculo), vanno ajjonte opere do XIX e do XX seculo. Inotre, nce sta na raccolta 'e 206 nfra desegne ed acquerielle realizzate ra maestre e sturiente 'e ll'Accaremmia. Na pparte mpurtante da collezione è custituita da donazione 'e Filippo Palizzi ("donazione Palizzi", appunto), tanno Presiriente 'e ll'Accaremmia, abbenuta 'nt'ô 1896. Ve songo, nfì, na sezzione addedecata â scultura e na sezzione video.

 Le personalità illustri legate all'Accaremmia 
Vincenzo Abbati
Francesco Saverio Altamura
Tito Angelini
Natale Attanasio
Alfonso Balzico
Renato Barisani
Guglielmo Bechi
Giuseppe Bonolis
Antonio Calì
Giuseppe Cammarano
Michele Cammarano
Raffaele Carelli
Bernardo Celentano
Vincenzo Cinque
Eduardo Dalbono
Giovanni De Martino
Francesco De Nicola
Giuseppe De Nittis
Giuseppe De Sanctis
Francesco Di Bartolo
Giacomo Di Chirico
Achille D'Orsi
Teodoro Duclère
Gaetano Forte
Salvatore Fergola
Joseph-Boniface Franque
Gaetano Genovese
Francesco Jerace
Mimmo Jodice
Fathi Hassan
Zenone Lavagna
Francesco Lojacono
Guglielmo Longobardo
Francesco Mancini
Giuseppe Mancinelli
Vincenzo Marinelli
Francesco Paolo Michetti
Vincenzo Petroccelli
Domenico Morelli
Francesco Netti
Giuseppe Palizzi
Nicola Palizzi
Ignazio Perricci
Vincenzo Petrocelli
Raffaele Scalia
Giovanni Scalise
Michele Sovente
Pietro Valente
Paolo Vetri
Mirko Vucetich
Jean-Baptiste Wicar

 Jonte 'a fore 
 'O sito ufficiale 'e ll'Accaremmia

Categurìa:Monumente 'e Napule